भारत की आजादी को मिले 71 साल बीत गये हैं. बुधवार को 72वां स्वतंत्रता दिवस है. 15 अगस्त 1947 से लेकर 15 अगस्त 2018 तक की यात्रा तय करने के बीच देश ने कई उतार-चढ़ाव, राजनीतिक उठा-पटक देखा है. यह भारतीय लोकतंत्र की खूबसूरती रही है कि अनेक तरह के विवादों और मतभेदों के बाद भी यहां जनता का शासन हमेशा रहा है. इन 71 सालों में कई पड़ोसी देशों में फौजी शासन ने कितने ही बार प्रजातंत्र को कुचला है लेकिन भारत की लोकतांत्रिक व्यवस्था समय के साथ परिपक्व होती रही है.